**VALSTYBINIO SOCIALINIO DRAUDIMO FONDO VALDYBA**

**PRIE SOCIALINĖS APSAUGOS IR DARBO MINISTERIJOS**

**UŽDAROJI AKCINĖ BENDROVĖ „E. ANA“**

**SUSITARIMAS DĖL 2023 M. BALANDŽIO 6 D. SUTARTIES NR. F1-0-47**

**PAKEITIMO**

2023 m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr.

Vilnius

**Valstybinio socialinio draudimo fondo valdyba prie Socialinės apsaugos ir darbo ministerijos** (toliau – Fondo valdyba), atstovaujama direktoriaus Kęstučio Čereškos, veikiančio pagal Valstybinio socialinio draudimo fondo valdybos prie Socialinės apsaugos ir darbo ministerijos nuostatus, ir

**uždaroji akcinė bendrovė „E.Ana“** (toliau – Tiekėjas), atstovaujama direktoriaus Liudo Šakinio, veikiančio pagal bendrovės įstatus, toliau kartu vadinamos šalimis,

- vadovaujantis 2023 m. balandžio 6 d. sutarties Nr. F1-0-47 (toliau – Sutartis) 8.3 ir 8.6 punktais ir Lietuvos Respublikos viešųjų pirkimų įstatymo 89 straipsnio 1 dalies 5 punktu „kai pakeitimas, neatsižvelgiant į vertę, nėra esminis“ Sutarties šalys sudarė šį Sutarties pakeitimą (toliau – Susitarimas):

1. Keičiamas Sutarties 4.1 papunktis ir išdėstomas taip:

„4.1. Sutarties įsipareigojimų vykdymą prižiūrės Fondo valdybos sudarytas Sutarties vykdymo priežiūros komitetas (toliau – SVPK), į kurio posėdžius bus kviečiami tiekėjo atstovai ir kuriam tiekėjo atsakingi asmenys atsiskaitys už suteiktas paslaugas.“.

1. Keičiamas Sutarties 4.4 papunktis ir išdėstomas taip:

„4.4. SVPK pritarus suteiktų paslaugų perdavimo ir priėmimo aktui, aktas yra vizuojamas Fondo valdybos atsakingo už sutartį asmens ir pasirašomas šalių atstovaujančių asmenų (SVPK pirmininko arba jo pavaduotojo ir tiekėjo atstovo).“.

1. Keičiamas Sutarties 4.6 papunktis ir išdėstomas taip:

„4.6. Šalių atstovaujantiems asmenims pasirašius suteiktų paslaugų perdavimo ir priėmimo aktą, tiekėjas ne vėliau kaip per 1 darbo dieną Fondo valdybai pateikia sąskaitą faktūrą per Registrų centro tvarkomą informacinę sistemą „E. sąskaita“.“.

4. Keičiamas Sutarties 2 priedo 3.8.2 papunktis ir išdėstomas taip:

„3.8.2. Fondo valdyba sudarys sutarties su tiekėju vykdymo priežiūros komitetą (toliau – SVPK), kuriam tiekėjas turės atsiskaityti už suteiktas paslaugas.“.

1. Keičiamas Sutarties 2 priedo 4.2.24.4 papunktis ir išdėstomas taip:

„4.2.24.4. Jei testavimo kokybės užtikrinimo aplinkoje metu nebuvo nustatyta trūkumų, susijusių su užsakytu PĮ pakeitimu, tuomet testavimo žurnalą pasirašo tiekėjo ir Fondo valdybos atsakingi asmenys, PĮ užsakymas laikomas įvykdytu ir perduodamas Fondo valdybai. Po to užsakymas gali būti traukiamas į mėnesio suteiktų paslaugų perdavimo ir priėmimo aktą, kuriam pritarus SVPK, apmokama sutartyje nustatyta tvarka. Akte turi būti įskaityti visi delspinigiai ir baudos už priimamus darbus.“.

6. Šis Susitarimas įsigalioja nuo Susitarimo šalių pasirašymo dienos ir yra neatskiriama Sutarties dalis.

7. Šis Susitarimas sudarytas lietuvių kalba vienu egzemplioriumi, pasirašytu elektroniniais parašais.

**ŠALIŲ REKVIZITAI**

|  |  |
| --- | --- |
| **FONDO VALDYBA**Valstybinio socialinio draudimo fondo valdybaprie Socialinės apsaugos ir darbo ministerijosKonstitucijos pr. 12-101, LT-09308 VilniusJuridinio asmens kodas 191630223PVM mokėtojo kodas LT916302219A. s LT824010042400093865 Luminor Bank, AS Lietuvos skyrius | **TIEKĖJAS**UAB „E. Ana“V. Kudirkos g. 7, LT-03105 Vilnius Įmonės kodas 124259838PVM mokėtojo kodas LT242598314A. s. LT114010049500238578Luminor Bank AS Lietuvos skyrius |

**Fondo valdyba**

Valstybinio socialinio draudimo fondo valdybos

prie Socialinės apsaugos ir darbo ministerijos

Direktorius Kęstutis Čereška

**TIEKĖJAS**

UAB „E. Ana“

Direktorius Liudas Šakinis